Toulon was in die antieke tydperk oorspronklik 'n [[Liguriërs|Liguriese]] nedersetting, wat in die Romeinse tyd as ''Telo Martius'' bekend gestaan het.
Ná die inlywing van [[Provence]] by Frankryk is Toulon tydens die heerskappy van koning [[Karel VIII van Frankryk|Karel VIII]] tot 'n belangrike skeepswerf en basis van die Franse vloot uitgebou. Die Toulon-hawe was tydens die ''Ancien régime'' en die [[19de eeu]] die uitgangspunt van die meeste militêre ekspedisies na [[Afrika]].